**Dyddiad cyhoeddi:** 30 Awst 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

1. **Darparwch unrhyw gynlluniau sydd gennych ar gyfer ailddatblygu Gorsaf Radur a’r rheilffordd 500m i’r gogledd o’r orsaf (boed hynny yn derfynol neu’n ganllawiau)**

Mae cynlluniau ar gyfer ailddatblygu Gorsaf Radur a’r rheilffordd 500m i’r gogledd o’r orsaf yn dod o fewn cwmpas ein gwaith Trawsnewid Llinellau Craidd y Cymoedd, sy’n rhan o’n gwaith i adeiladu Metro De Cymru. Mae rhagor o wybodaeth ar gael ar ein gwefan [yma](https://tfw.wales/projects/metro/south-wales-metro/work-progress) ac [yma](https://tfw.wales/projects/metro/south-wales-metro). Yn ogystal â thrydaneiddio’r trac ar hyd y darn hwn, byddwn hefyd yn ail-alinio’r trac ac yn codi coperi platfformau yng Ngorsaf Radur er mwyn gallu gwella cyflymder y rheilffordd a chael mynediad gwastad i’r trenau. Bydd rhai gwelliannau i orsafoedd ar ffurf gosod camerâu cylch cyfyng, adnewyddu sgriniau gwybodaeth i gwsmeriaid a gwaith creu lleoedd/brandio. Ar ôl cwblhau’r gwaith hwn, nid oes cynlluniau penodol ar gyfer ailddatblygu yn y lleoliad hwn y tu hwnt i waith cynnal a chadw ac atgyweirio arferol.

Mae maes parcio Gorsaf Radur wedi cael ei gynnwys fel safle ymgeisiol yng Nghynllun Datblygu Lleol (CDLl) Caerdydd. Mae Llywodraeth Cymru wedi cynnig defnyddio maes parcio Gorsaf Radur fel “datblygiad sy’n canolbwyntio ar dramwyo drwy ad-drefnu’r maes parcio i ddarparu mesurau integreiddio trafnidiaeth ac ailddatblygu posibl ar gyfer defnydd cyflogaeth / preswyl.”Mae’n bwysig nodi bod cyflwyno’r safle ymgeisiol yn gyfystyr ag ymrwymiad i’w gynnwys yn y CDLl. Mae’r ystyriaethau’n dal yn y camau cynnar iawn, a gwahoddir aelodau o’r cyhoedd i gysylltu â Chyngor Sir Caerdydd a mynegi eu barn yn ystod y ‘Cam Strategaeth a Ffafrir’ ffurfiol yn ystod hydref 2022. Nid yw TrC yn gyfrifol am y gwaith hwn. Mae rhagor o wybodaeth ar gael yma: [Maes Parcio Gorsaf Radur (cardiffldp.co.uk).](https://www.cardiffldp.co.uk/2021/11/radyr-station-car-park/) Rydym yn argymell bod unrhyw geisiadau am wybodaeth sy’n ymwneud â’r mater hwn yn cael eu cyfeirio at Gyngor Sir Caerdydd (cysylltwch â: foi@cardiff.gov.uk)

1. **Oes gennych chi unrhyw gynlluniau yn y dyfodol i adennill neu ddefnyddio’r tir sy’n cael ei brydlesu ar hyn o bryd i unrhyw un o’r tai i’r De-ddwyrain o’r orsaf (o 13-21 Heol Isaf, Radur, CF15 8AG)**

Nid oes cynlluniau ar hyn o bryd a fyddai’n golygu bod angen terfynu tenantiaeth yn yr ardal a nodwyd.

1. **A fu unrhyw ymdrechion i brynu neu gynyddu hyd prydles y tir rhwng y tai a’r trac o 13-21 Heol Isaf, Radur a beth fu canlyniad hynny?**

Mae gan 11, 15, ac 17 Heol Isaf brydlesi ymestyn gerddi. Nid ydym wedi cael ymholiad am brynu tir na gosod o’r newydd ar hyd y darn penodol hwn.

1. **Pa mor dal yw’r pyst metel a’r gwifrau ar gyfer trydaneiddio arfaethedig y rheilffordd i’r gogledd o Orsaf Radur?**

Mae strwythurau yn y lleoliad hwn yn amrywio rhwng 6.5m ac 8.7m o uchder o lefel y ddaear. Bydd yr holl wifrau’n cael eu gosod o dan yr uchder uchaf hwn.

1. **Beth yw’r lefelau desibel disgwyliedig o’r trenau wedi’u trydaneiddio sy’n cychwyn, yn stopio ac yn rhedeg ar y trac sydd i’w drydaneiddio’n fuan i’r gogledd o orsaf drenau Radur?**

Mae’r lefelau disgwyliedig fel a ganlyn:



Cynhaliwyd profion desibel gan gontractwr a benodwyd ychydig wythnosau’n ôl, ond nid yw TrC wedi derbyn yr adroddiad eto er mwyn rhannu’r gwir lefelau. Ni allwn roi union ddyddiad ar gyfer derbyn yr adroddiad hwn ar hyn o bryd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".